Мы махуэхэм
ЩэкIуэгъуэм и 9,
щэбэт
Фашизмэм, расизмэм, лъэпкъ зэхэгъэж щIыным япэщIэтыным и дунейпсо махуэщ
Радиацэм пэщIэтыным хуэунэтIа акцэхэм я дунейпсо махуэщ
Украинэм щагъэлъапIэ я тхыбзэмрэ я бзэмрэ я махуэр
Азербайджан Республикэм и лъэпкъ ныпым и махуэщ
1911 гъэм урыс IэпщIэлъапщIэ Котельников Глеб ищIа парашютыр ягъэунэхуащ икIи дунейм щыяпэу а Iэмэпсымэр зэрищIам щыхьэт техъуэ тхылъыр къратащ.
1940 гъэм СССР-м унафэ къыщащтащ курыт школхэм хамэ къэралыбзэхэр щегъэджыным теухуауэ.
1989 гъэм Германием и къалащхьэ Берлин илъэс куэдкIэ зэпызыгъэщхьэхукIыу щыта блыныр къутэн щIадзащ.
2000 гъэм Урысейм IэщэкIэ ЗэщIэузэда и Къарухэм къулыкъу щызыщIэхэм я бжыгъэр цIыху мин 600-кIэ гъэмэщIэным теухуа унафэ къащтащ.
Урыс тхакIуэ цIэрыIуэ Тургенев Иван къызэралъхурэ илъэс 201-рэ ирокъу.
Уэрэд 400-м щIигъу зытха композитор цIэрыIуэ, СССР-м и цIыхубэ артисткэ, Социалист Лэжьыгъэм и ЛIыхъужь, СССР-м и Къэрал саугъэтыр тIэунейрэ зыхуагъэфэща Пахмутовэ Александрэ и ныбжьыр илъэс 90 ирокъу.
Адыгей усакIуэ Хьэлэш Сэфарбий и ныбжьыр илъэс 79-рэ ирокъу.
УФ-м и цIыхубэ сурэтыщI, КъБР-м щIыхь зиIэ и сурэтыщI, Красноярск дэт художественнэ институтым и профессор, РАХ-мрэ ЩIДАА-мрэ я академик Пащты Герман и ныбжьыр илъэс 78-рэ ирокъу.
Совет шахматист, дунейм и чемпион Таль Михаил къызэралъхурэ илъэс 83-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 15 — 19, жэщым градуси 4 — 6 щыхъунущ.
ЩэкIуэгъуэм и 10,
тхьэмахуэ
ФIагъым и дунейпсо махуэщ
Мамырыгъэмрэ зыужьыныгъэмрэ яхуэлажьэ щIэныгъэм и дунейпсо махуэщ
Бухгалтерым и дунейпсо махуэщ
ЩIалэгъуалэм я дунейпсо махуэщ
Урысей Федерацэм Къэрал кIуэцI IуэхухэмкIэ и органхэм я лэжьакIуэм и махуэщ
Тыркумэным щагъэлъапIэ гъавэм и махуэр
1741 гъэм Черкасский Алексей (адыгэщ) Урысейм и канцлеру ягъэуващ.
1885 гъэм Германием и Бад-Каннштатт къалэ цIыкIум икIыу Унтертюркхайм кIуэ гъуэгуанэр зэпичащ дунейм щыяпэ мотоциклым. Ар зэпкърилъхьат нэмыцэ инженер Даймлер Готлиб.
1917 гъэм совет милицэр къызэрагъэпэщащ.
1933 гъэм Нобель и саугъэтыр урыс тхакIуэ, усакIуэ Бунин Иван къыхуагъэфэщащ.
1938 гъэм дунейм ехыжащ Тырку Республикэм и къызэгъэпэщакIуэу икIи абы и япэ президенту щыта Кемаль Мустэфа (Ататюрк).
1982 гъэм дунейм ехыжащ совет къэрал къулыкъущIэ, политик, 1964 — 1982 гъэхэм СССР-м и унафэщIу щыта Брежнев Леонид.
1935 гъэм Орджоникидзе къалэм (иджыпсту Владикавказщ) къыщызэIуахащ Осетие Ищхъэрэ къэрал театрыр.
Нэмыцэ усакIуэ цIэрыIуэ, философ, драматург Шиллер Фридрих къызэралъхурэ илъэс 260-рэ ирокъу.
Авиаконструктор, академик, генерал-полковник, Социалист Лэжьыгъэм щэнейрэ и ЛIыхъужь, Ленин саугъэтымрэ СССР-м и Къэрал саугъэтымрэ (тхуэнейрэ) зыхуагъэфэща Туполев Андрей къызэралъхурэ илъэси 131-рэ ирокъу.
Совет актёр, режиссёр, сценарийхэр зытхыу щыта, РСФСР-м и цIыхубэ артист Гарин Эраст къызэралъхурэ илъэси 117-рэ ирокъу.
Совет конструктор, генерал-лейтенант, техникэ щIэныгъэхэм я доктор Калашников Михаил къызэралъхурэ илъэси 100 ирокъу.
Шыхъуэ, Социалист Лэжьыгъэм и ЛIыхъужь Къалмыкъ Хьэжмурат къызэралъхурэ илъэс 93-рэ ирокъу.
Италием щыщ композитор, дирижёр цIэрыIуэ, кинофильм куэдым макъамэ телъыджэхэр яхуэзытха Морриконе Эннио и ныбжьыр илъэс 91-рэ ирокъу.
Журналист, тхакIуэ, КъБР-м щэнхабзэмкIэ щIыхь зиIэ и лэжьакIуэ, «Адыгэ псалъэ» газетым и къудамэм и унафэщIу илъэс куэдкIэ щыта Шыбзыхъуэ Мухьэдин къызэралъхурэ илъэс 85-рэ ирокъу.
Техникэ щIэныгъэхэм я доктор, КъБКъУ-м и ректору щыта, УФ-м щIэныгъэхэмкIэ щIыхь зиIэ и лэжьакIуэ Къарэмырзэ Барэсбий и ныбжьыр илъэс 72-рэ ирокъу.
Актёр, теленэтынхэр езыгъэкIуэкI, УФ-м щIыхь зиIэ и артист Ефремов Михаил и ныбжьыр илъэс 56-рэ ирокъу.
Мэкъумэш щIэныгъэхэм я доктор, КъБКъМУ-м и профессор Шал Тимур и ныбжьыр илъэс 55-рэ ирокъу.
Урысей футболист, къэралым и командэ къыхэхами ЦСКА-ми я гъуащхьэтетхэм я тренер Овчинников Сергей и ныбжьыр илъэс 49-рэ ирокъу.
Теленэтынхэр езыгъэкIуэкI, хьэрычэтыщIэ икIи жылагъуэ лэжьакIуэ, «ТЭФИ» саугъэтыр тIэунейрэ зрата Канделаки Тинэ и ныбжьыр илъэс 44-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 13 — 16, жэщым градуси 4 — 5 щыхъунущ.
ЩэкIуэгъуэм и 11
блыщхьэ
Энергиер хъумэным и дунейпсо махуэщ
Щэхуэным и дунейпсо махуэщ
Урысейм щагъэлъапIэ экономистым и махуэр
Польшэм и щхьэхуитыныгъэм и махуэщ
Китайм щагъэлъапIэ фызкъэмышэхэм я махуэр
Япэ дунейпсо зауэр щиуха махуэщ. Ар екIуэкIащ 1914 гъэм бадзэуэгъуэм и 28-м къыщыщIэдзауэ 1918 гъэм щэкIуэгъуэм и 11 пщIондэ икIи къалъытэ къэрал нэхъыбэ дыдэ зыхэта зауэхэм ящыщу.
1837 гъэм Урысейм къыщызэIуахащ цIыхухэр къызэрырашэкI мафIэгухэр зэрыкIуэ япэ гъущI гъуэгур. Абы зэпищIэрт Петербургрэ Царское Село жылэмрэ.
1905 гъэм Севастополь и хыдзэлIхэм, кхъухь тедзапIэмрэ тенджыз заводымрэ я лэжьакIуэхэм зыкъаIэтат. Абыхэм къагъэувырт я лэжьапIэ IэнатIэхэр ирагъэфIэкIуэну. Правительствэм и унафэкIэ ахэр щэкIуэгъуэм и 15-м зэбграхуащ.
1936 гъэм Инджылызым дунейм щыяпэу телевиденэкIэ къыщатауэ щытащ къэунэхуну махуэм дунейм и щытыкIэр зыхуэдэнум теухуа хъыбар.
1990 гъэм дунейм къытехьащ «Российская газета»-м и япэ къыдэкIыгъуэр.
Урыс тхакIуэшхуэ Достоевский Фёдор къызэралъхурэ илъэси 198-рэ ирокъу.
Полковник, Бэракъ Плъыжь ордену 6 зрата Шемякин (Къардэн) Михаил къызэралъхурэ илъэси 111-рэ ирокъу.
Балетмейстер, КъБР-м гъуазджэхэмкIэ щIыхь зиIэ и лэжьакIуэ Гальперин Григорий къызэралъхурэ илъэс 99-рэ ирокъу.
Экономикэ щIэныгъэхэм я доктор, КъБКъМУ-м и профессор Жанджэрий Юрий и ныбжьыр илъэс 82-рэ ирокъу.
Мэкъумэш щIэныгъэхэм я доктор, КъБКъМУ-м и профессор, УФ-ми КъБР-ми мэкъумэш хозяйствэмкIэ щIыхь зиIэ я лэжьакIуэ, ЩIДАА-м и академик Хьэмыкъуэ Владимир и ныбжьыр илъэс 80 ирокъу.
Никарагуам и президент Ортегэ Даниэль и ныбжьыр илъэс 74-рэ ирокъу.
Филологие щIэныгъэхэм я доктор, КъБКъУ-м и профессор Къэмбэчокъуэ Iэдэм и ныбжьыр илъэс 61-рэ ирокъу.
Америкэм щыщ актёр цIэрыIуэ, продюсер Леонардэ ди Каприо и ныбжьыр илъэс 45-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градуси 17 — 18, жэщым градуси 5 — 6 щыхъунущ.
